జబ్ వి మెట్
చిత్ర విజయం కోసం, ఈ చిత్ర నటులు విడివిడిగా అనేక టెలివిజన్ కార్యక్రమాలలో పాల్గొన్నారు. కరీనా కపూర్ "సరెగమప చాలెంజ్ 2007" అనే పాటలపోటీ కార్యక్రమానికి అతిధి న్యాయ నిర్ణేతగా వ్యవహరించగా, షాహిద్ వరుసగా "అముల్ స్టార్ వాయిస్ ఆఫ్ ఇండియా" మరియు "ఝలక్ దిఖలాజా" అనే కార్యక్రమాలలో కనిపించారు. తరువాత వారిద్దరు కలిసి "నాచ్ బలియే" అనే కార్యక్రమంలో కనిపించారు. ఇవే కాకుండా, ఈ చిత్ర నిర్మాతలు ముంబాయి[[లోని పశ్చిమ మరియు మధ్య రైల్వే లోని రెండు స్థానిక రైళ్ళకు చిత్రంలోని బొమ్మలను రంగులు వేయించారు, రైలు ప్రయాణికులకు షాహిద్ తో మాట్లాడే అవకాశం కలిగించి జబ వుయ్ మెట్ విజయం కోసం కృషి చేశారు.]] 23 అక్టోబరు 2007 నాటి రాత్రి, ముంబాయిలోని యాష్ రాజ్ స్టూడియోస్ లో ఈ చిత్రం కోసం పనిచేసిన కార్యవర్గం మరియు వారి కుటుంబసభ్యుల కోసం ఈ సినిమాను ముందుగా ప్రదర్శించారు.
జుహీ చావ్లా
1990లో ఆమె నటించిన ప్రతిబంధ్ సినిమా అతి పెద్ద హిట్ గా నిలిమింది. ఈ సినిమాకు ఆమెకు ఫిలింఫేర్ ఉత్తమ నటి నామినేషన్ అందుకొంది. రాజేష్ ఖన్నా, గోవింద్ తో కలసి ఆమె చేసిన స్వర్గ్ సినిమా కూడా విజయం సాధించింది. 1992లో విడుదలైన బోల్ రాధా బొల్ సినిమా అతి పెద్ద హిట్ అయింది. ఈ సినిమాలోని నటనకు ఫిలింఫేర్ ఉత్తమ నటి నామినేషన్ అందుకున్నారామె. పలువురు విమర్శకుల ప్రశంసలు కూడా పొందారు. ఆ తరువాత కామెడీ సినిమా రాజు బన్ గయా జెంటిల్ మేన్ సినిమాలో నటించారు జుహీ. ఈ సినిమా కూడా పెద్ద హిట్టే.